24.10.2022
SK
Úradný vestník Európskej únie
C 408/33
Prejudiciálne otázky 1.
Vzťahuje sa článok 4 ods.
1 smernice 93/13/EHS (1), ktorý odkazuje na okolnosti súvisiace s uzatvorením zmluvy, a článok 7 ods.
3 tej istej smernice, v ktorom sú spomenuté podobné podmienky, na abstraktné posúdenie podmienok, ktoré použilo viac ako sto finančných inštitúcií v miliónoch bankových zmlúv, na účely preskúmania transparentnosti v rámci hromadnej žaloby, bez zohľadnenia úrovne informácií o právnych a finančných povinnostiach vyplývajúcich z podmienky poskytnutých pred uzavretím zmluvy a ostatných okolností daného prípadu, ktoré existovali v čase uzavretia zmluvy? 2.
Je s článkom 4 ods.
2 a článkom 7 ods.
3 smernice 93/13/EHS zlučiteľná možnosť vykonať abstraktné preskúmanie transparentnosti z pohľadu priemerného spotrebiteľa, ak sú viaceré z ponúk na uzavretie zmlúv určené rôznym špecifickým skupinám spotrebiteľov alebo ak je inštitúcií, ktoré vopred sformulovali zmluvy, viacero, pričom oblasti ich podnikania sú z ekonomického a geografického hľadiska veľmi odlišné, počas veľmi dlhého obdobia, v priebehu ktorého sa informovanosť verejnosti o takých podmienkach vyvíjala?
(1)
Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, 1993, s.
29; Mim. vyd.
15/002, s. 288).
Návrh na začatie prejudiciálneho konania, ktorý podal Specializiran nakazatelen săd (Bulharsko) 13. júla 2022 – trestné konanie proti VB (Vec C-468/22) (2022/C 408/43) Jazyk konania: bulharčina Vnútroštátny súd, ktorý podal návrh na začatie prejudiciálneho konania Specializiran nakazatelen săd
Účastník trestného konania pred vnútroštátnym súdom VB
Prejudiciálna otázka Je ustanovenie vnútroštátneho práva, akým je článok 423 ods.
3 NPK, ktoré ukladá osobe žiadajúcej o obnovu konania z dôvodu, že sa nezúčastnila konania, bez toho, aby išlo o prípady stanovené v článku 8 ods.
2 smernice 2016/343 (1), aby sa osobne dostavila na súd na účely vecného prejednania tejto žiadosti, zlučiteľné s článkom 9 smernice 2016/343 a so zásadou efektivity?
(1)
Smernica Európskeho parlamentu a Rady (EÚ) 2016/343 z 9. marca 2016 o posilnení určitých aspektov prezumpcie neviny a práva byť prítomný na konaní pred súdom v trestnom konaní (Ú. v.
EÚ L 65, 2016, s. 1).
Odvolanie podané 10. augusta 2022: Roberto Aquino proti rozsudku Všeobecného súdu (prvá komora) z 1. júna 2022 vo veci T-253/21, Aquino/Parlament (Vec C-534/22 P) (2022/C 408/44) Jazyk konania: francúzština Účastníci konania Odvolateľ: Roberto Aquino (v zastúpení: L. Levi, S. Rodrigues, avocats)